(1)	इंगला नाड़ी – यह वह नाड़ी है जो नाक की बांयी तरफ से आरम्भ होकर आज्ञा चक्र होते हुये मूलाधार तक जाती है तत्पश्चात् शरीर के स्थूल-सूक्ष्म समस्त नाड़ियों के जालों को बिखेरते और समेटते हुये अंदरूनी रूप से ही स्वाधिष्ठान, मणिपूरक, अनाहत्, विशुद्ध और आज्ञा-चक्र से आकर अपनी प्रवेश वाली नाड़ी में मिल जाती है। इंगला नाड़ी मानव शरीर के अन्तर्गत ठीक इसी प्रकार है जिस प्रकार किसी विद्युत चालित कारखाना या मशीन अथवा गाड़ी आदि में ऋण-विद्युत का कार्य है, इतना ही नहीं, इससे भी बहुत-बहुत अधिक जिसका कोई अनुपात ही नहीं, कोई उदाहरण नहीं, उदाहरण तो थोड़ा बहुत दिया जाता है समझाने के लिए अन्यथा ये सारी बातें अनुपमेय यानि उदाहरणों से परे होती हैं।